stanford-oval/wikipedia huggingface dataset:
Yorktown-luokka (lentotukialus)
Valmistus

Yhdysvaltain laivaston kokemukset Lexington-luokan taisteluristeilijöistä valmistetuista aluksista ja pienemmästä, mutta lentotukialukseksi suunnitellusta, USS Rangerista johtivat suurten lentotukialusten hankintaan. Laivaston perusteena oli suurten lentokonemäärien joustavampi käyttö sekä suuremman aluksen kyky selviytyä vaurioista. Tuloksena oli kaksi uutta lentotukialusta USS Yorktown ja USS Enterprise, jotka saatiin palveluskäyttöön 1937 ja 1938.
Alukset olivat nopeita ja monipuolisia ja niiden kansilla kykeni operoimaan saman aikaisesti yli 80 lentokonetta, mikä oli lähes saman verran kuin suuremmilla Lexington-luokan aluksilla. Yhteenlaskettuna Yhdysvaltain laivaston lentotukialustonnisto vastasi Washingtonin laivastosopimuksen lentotukialuksille määritettyä ylärajaa 135 000 tonnia, kun siinä oli otettu huomioon 14 700 tonnin USS Wasp. Yhdysvaltain irtautuminen laivastosopimuksista 1937 mahdollisti luokan kolmannen aluksen USS Hornetin (palvelukseen 1941) valmistuksen aloittamisen.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Yorktown | Newport News Shipbuilding Company, Newport News, Virginia | 21. toukokuuta 1934 | 4. huhtikuuta 1938 | 30. syyskuuta 1937 | uponnut Midwayn taistelussa 5. kesäkuuta 1942 |
| USS Enterprise | Newport News | 16. heinäkuuta 1934 | 3. lokakuuta 1936 | 12. toukokuuta 1938 | myyty romutettavaksi 1. heinäkuuta 1958 |
| USS Hornet | Newport News | 25. syyskuuta 1939 | 14. joulukuuta 1940 | 20. lokakuuta 1941 | uponnut Santa Cruzin saarten taistelussa 26. lokakuuta 1942 |
Yhdystie 2680

Yhdystie 2680 Merikarvian keskustassa.
Yhdystie 2680 on tie, joka kulkee Merikarvialta Ahlaisten Lamppiin Porissa. Tien pituus on 34 kilometriä ja se on profiililtaan pääosin mutkainen.
Tien osoitenimenä on Rantatie Merikarvialta Porin rajalle. Sieltä tie kulkee Ahlaisiin nimellä Merikarvian Rantatie, ja Ahlaisten sekä Lampin välinen osuus on Ahlaistentie.
Tie on osa Pohjanlahden rantatien matkailutietä.
Witchkrieg

| Witchkrieg Witchery |
| --- | --- | --- |

Studioalbumin tiedot
 Äänitetty : White Light Studio, Linköping; Eleven Studios, Berliini
 Julkaistu: 21. kesäkuuta 2010
 Formaatti: CD, LP
 Tuottaja(t): Witchery
 Tyylilaji: thrash metal, death metal
 Kesto: 34.26
 Levy-yhtiö: Century Media
Witcheryn muut julkaisut
| Don’t Fear the Reaper 2006 | Witchkrieg 2010 | In His Infernal Majesty's Service 2016 |
Witchkrieg on ruotsalaisen metalliyhtye Witcheryn viides ja viimeisin studioalbumi. Se julkaistiin 21. kesäkuuta 2010 levymerkillä Century Media. Albumi on yhtyeen ensimmäinen ilman Tony ”Toxine” Kampneria. Hänet korvasi Mardukissa aikaisemmin vaikuttanut Erik ”Legion” Hagstedt.
Albumin nimikkokappaleesta kuvattiin musiikkivideo.
Vastaanotto

Albumi sai hyvän vastaanoton. Allmusicin Phil Freeman arvostelu albumille neljä tähteä viidestä, suitsuttaen laulaja Legionin laulutyylin sisältävän hienoisia black metal -elementtejä, kuitenkaan vetämättä sitä liian pitkälle. Kritiikkiä sai vierailijoista johtuva soolokitaroiden soiton epäyhtenäisyys. Niin ikään Angry Metal Guy antoi albumille arvosanan 4/5, kritioisoiden ainoastaan ylituotantoa sekä vierailevien kitaristien heikkoja suorituksia. Soundin Marko Säynekoski antoi albumille kolme tähteä viidestä, sanoen kappaleiden olevan tanakoita ja ulosanti tyylikästä, vaikka riffien tehokkuus hiipuukin loppua kohti. Imperiumin Antti Korpinen kehui äänimaailmaa hallituksi, kuvaillen albumia muuten massasta poikkeamattomaksi.
Kappaleet

Kaikki kappaleet sanoittanut Patrik Jensen.
Witchkrieg – 3.44
Wearer of Wolf’s Skin – 2.27
The God Who Fell from Earth – 4.39
Conqueror’s Return – 3.25
The Reaver – 3.17
From Dead to Worse – 3.34
Devil Rides Out – 4.10
One Foot in the Grave – 2.58
Hellhound – 2.46
Witch Hunter – 3.27
Hung, Drawn and Quartered – 3.13
Kappaleet > Digipak

Hung, Drawn and Quartered – 3.14
Kappaleet > Japanin painos

Cloak & Dagger – 2.56
Hung, Drawn and Quartered – 3.14
Kokoonpano

Erik ”Legion” Hagstedt – laulu
Patrik Jensen – rytmikitara
Richard Corpse – soolokitara
Sharlee D’Angelo – basso
Martin Axenrot – rummut
Kokoonpano > Vierailevat muusikot

Kerry King – kitarasoolo (kappale 1)
Hank Shermann – kitarasoolo (kappale 5)
Gary Holt – kitarasoolo (kappale 5)
Lee Altus – kitarasoolo (kappale 5)
Andy LaRocque – kitarasoolo (kappale 6)
Jim Durkin – kitarasoolo (kappale 8)
Johan Larsson – muu laulu (kappale 3, 6, 7, 8)
Kokoonpano > Tuotanto

Tue Madsen – tuottaja, miksaaja, masteroija
Nora Dirkling – layout
Janina Kasperidus – layout
Andreas Lind – valokuvat
Andreas Pettersson – grafiikka
Arvostelut

Allmusic:
Angry Metal Guy:
Imperiumi.net:
Blabbermouth:
Soundi:
Aiheesta muualla

Albumi Witchkrieg Encyclopaedia Metallum -sivustolla (englanniksi)
Discogs
Xi Jinping -aate

Xi Jinping -aatteen mukainen mainostaulu Shenzhenissa.
Xi Jinping -aate (kiin.: 习近平思想; pinyin: Xíjìnpíng sīxiǎng), virallisesti Xi Jinping -aate sosialismista kiinalaisin erityispiirtein uudelle aikakaudelle (kiin.: 习近平新时代中国特色社会主义思想; pinyin: Xí Jìnpíng xīn shídài Zhōngguó tèsè shèhuì zhǔyì sīxiǎng), on suuntaus Kiinan kommunistisessa puolueessa. Aate on nimetty puoluesihteeri Xi Jinpingin mukaan.
Maon lisäksi Xi Jinping on ainoa maan johtaja, jonka aatteita on otettu samalla tavalla kokonaisvaltaisesti käyttöön Kiinassa tekemällä niistä muun muassa osa koulujen opetussuunnitelmaa. Tämän on katsottu olevan osa vahvemman, Maohon verrattavan, henkilökultin rakentamista Xin ympärille hänen lujittaessaan otettaan puolueesta yhä enemmän. Xi on Maon lisäksi myös ainoa johtaja, jonka nimeä kantava aate on saanut vastaavan kohtelun henkilön vielä ollessa elossa saati virassa.
Historia

Kiinan taloutta alettiin avata maailmalle 1980-luvulla, jolloin Deng Xiaoping kehitti ajatuksen sosialismista kiinalaisin erityispiirtein. Tämän keskeinen idea on se, että Kiina on virallisesti sosialistinen maa, vaikka sen talous onkin hyvin markkinaehtoinen.
Xi on myöskin vahvistanut Dengin ajatuksia sanomalla, että miten ikinä Kiina uudistaakaan itseään, se pyrkii aina loppupeleissä toteuttamaan sosialismia kiinalaisin erityispiirtein.
Vuonna 2017 aatetta alettiin opettaa Kiinan kansan yliopistossa sekä Tianjinin yliopistossa. Kumpaankin perustettiin omat yksikkönsä Xi Jinping -aatteen opettamiseksi, minkä lisäksi paikallisia opintopiirejä alettiin perustaa ympäri maata. Aate kirjattiin osaksi Kiinan perustuslakia vuonna 2018. Vuonna 2021 puolue teki aatteesta pakollisen aineen Kiinan kouluissa.
Keskeinen sisältö

Xi Jinping -aate lainaa perinteisestä kiinalaisesta poliittisesta filosofiasta muun muassa käsitteet tianxia, joka tarkoittaa kutakuinkin ”kaikki taivaan alla”. Sen mukaan koko ihmiskunnalla on yksi yhteinen kohtalo. Tianxiata on käytetty selittämään esimerkiksi Kiinan Vyö ja tie -projektia.
Osittain Xi Jinping -aatteen nojalla Kiinassa on myös kielletty ulkomaalaiset oppikirjat sekä suljettu käytännössä kaikki ulkomaalaisten pyörittämät yksityiskoulut.
Keskeinen sisältö > 14 kohtaa

Xi Jinping -aate on tiivistetty 14 kohtaan:
Puolueen ylivalta
Ihmiskeskeinen lähestymistapa
Syvenevä reformi
Uudet kehitysideat
Edustukselliset instituutiot (puolueelta lainatun johtamismallin tuominen osaksi myös muihin instituutioihin)
Laillisuusperiaate
Sosialistiset arvot
Sosiaalinen hyvinvointi
Yhteiselo luonnon kanssa
Vahvempi kansallinen turvallisuus
Puolueen määräysvalta asevoimissa
Kansallisen yhtenäisyyden vahventaminen (Hongkong ja Macao ovat erottamaton osa Kiinaa, ja Taiwanin kohdalla pidättäydytään yhden Kiinan politiikassa)
Ihmiskunnan yhteinen kohtalo (Kiinan tiiviit kontaktit ulkomaailmaan)
Kovempi puoluekuri
Yhdistyneen kuningaskunnan parlamenttivaalit 1950

Yhdistyneen kuningaskunnan parlamenttivaalit 1950 järjestettiin 23. helmikuuta 1950. Vaaleissa valittiin parlamentin alahuoneen kaikki 625 jäsentä. Pääministeri Clement Attleen johtama Työväenpuolue menetti huomattavan määrän edustajanpaikkoja Konservatiivipuolueelle mutta säilytti silti kapean enemmistön alahuoneessa. Vaalien jälkeen muodostettu Attleen toinen hallitus jäi lyhytikäiseksi, kun konservatiivit voittivat vuoden 1951 parlamenttivaalit.
Analyysi

History Today -lehteen kirjoittanut Robert Pearce esittää syiksi Työväenpuolueen kavenneeseen enemmistöön muun muassa sodanjälkeisen ajan puutteen, säännöstelyn ja korkean verotuksen, Työväenpuolueen johdon ikääntymisen ja poliittiset erimielisyydet, Konservatiivipuolueen maltillistumisen ja aiempaa paremman vaalityön sekä vaalipiirijaon uudistamisen.
Aiheesta muualla

Kuvia tai muita tiedostoja aiheesta Yhdistyneen kuningaskunnan parlamenttivaalit 1950 Wikimedia Commonsissa
Yhdystie 2700

Yhdystie 2700 on yhdystie joka kulkee Siikaisten Pyntäisistä Karvian Kanttiin. Tien pituus on 39 kilometriä.
Tien osoitenimenä on Honkajoentie seututieltä 270 Siikaisten ja Honkajoen kuntarajalle, Siikaistentie Jokihongontien risteykseen, Hongontie Katkontien ja Kauppatien risteykseen, Karviantie Honkajoen ja Karvian kuntarajalle, ja Kauraharjuntie koko loppumatkan.
Yhdystie 2603

Yhdystie 2603 Pori-Haapamäki-radan tasoristeyksen kohdalla.
Yhdystie 2603 on tie, joka kulkee Jämijärven keskustasta saman kunnan alueella sijaitsevalle Sydänmaalle. Tien pituus on 10 kilometriä.
Tien osoitenimi on koko reitillä Tykkööntie. Tie on asvaltoitua Jämijärven keskustasta Pori-Haapamäki-radan tasoristeykselle saakka, josta eteenpäin se on päällystämätöntä soratietä koko loppumatkan.
Xhosan kieli

| Xhosa |
| --- | --- |

Oma nimi:  isiXhosa
Tiedot
Alue:   Etelä-Afrikka  Lesotho
Virallinen kieli:   Etelä-Afrikka
Puhujia:  7 900 000
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  bantukielet
Kielikoodit
ISO 639-1:  xh
ISO 639-2:  xho
ISO 639-3:  xho
 Ohje 
Xhosa (omakielinen nimi: isiXhosa) on eteläisessä Afrikassa puhuttava bantukieli.
Kielestä on useita murteita ja sen lasketaan olevan elinvoimainen. Xhosan lähimpiä sukulaiskieliä ovat muun muassa zulu ja swazi. Xhosan ja zulun välinen suhde on niin läheinen, että niitä on toisinaan pidetty saman kielen kahtena murteena. Näiden kielten puhujat katsovat kuitenkin nimenomaan puhuvansa kahta eri kieltä. Xhosan, zulun, swazin ja ndebelen puhujat ymmärtävät kuitenkin toisiaan jonkin verran, mutteivat täysin.
Kieltä kirjoitetaan latinalaisin aakkosin. Raamattu on käännetty kokonaisuudessaan xhosaksi vuonna 1859.
Ensimmäinen xhosankielinen teksti julkaistiin vuonna 1823.
Puhujamäärä ja status

Xhosaa puhuu yhteensä hieman vajaa 19,2 miljoonaa ihmistä, joista äidinkielisiä puhujia noin 8,18 miljoonaa. Tämä tekee xhosasta maailman 66. puhutuimman kielen. Heistä suurin osa kuuluu xhosa-kansaan. Kieltä käytetään kouluissa ja mediassa.
Xhosa on yksi Etelä-Afrikan 11 virallisesta kielestä. Muun muassa Etelä-Afrikan kansallislaulun sanoituksista osa on xhosan kielellä.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Kaikki vokaalit voivat esiintyä sekä lyhyinä että pitkinä. Lisäksi kielessä on kaksi toonia: matala ja korkea.
Lähde:
Fonologia > Konsonantit

|  |  | Bilabiaalit | Labiodentaalit | Dentaalit> norm. | Dentaalit> lat. | Postalveolaarit | Velaarit | Glottaalit |
| --- | --- | --- | --- | --- | --- | --- | --- | --- |
| Nasaali | Nasaali | m | n |  |  | ɲ | ŋ |  |
| Klusiili | ejekt. / norm. | p' | t' |  |  | c' | k' | ʔ |
| Klusiili | asp. | pʰ | tʰ |  |  | cʰ | kʰ |  |
| Klusiili | henk. | bʱ | dʱ |  |  | ɟʱ | gʱ |  |
| Klusiili | impl. | ɓ |  |  |  |  |  |  |
| Affrikaatta | ejekt. |  | ts' |  |  | tʃ' | kx' |  |
| Affrikaatta | asp. |  | tsʰ |  |  | tʃʰ |  |  |
| Affrikaatta | henk. |  |  |  |  | dʒʱ |  |  |
| Frikatiivi | norm. | f |  | s | ɬ | ʃ | x | h |
| Frikatiivi | henk. | vʱ |  | zʱ | ɮʱ |  | ɣ | ɦ |
| Lateraali | norm. |  |  |  | l |  |  |  |
| Lateraali | henk. |  |  |  | lʱ |  |  |  |
| Puolivokaali | norm. | w |  |  |  | y |  |  |
| Puolivokaali | henk. | wʱ |  |  |  | yʱ |  |  |
| Avulsiivi | norm. |  |  | kǀ | kǁ | k! |  |  |
| Avulsiivi | asp. |  |  | kǀʰ | kǁʱ | k!ʰ |  |  |
| Avulsiivi | henk. |  |  | gǀʱ | gǁʱ | g!ʱ |  |  |
| Avulsiivi | nas. |  |  | ŋǀ | ŋǁ | ŋ! |  |  |
| Avulsiivi | nas. henk. |  |  | ŋǀʱ | ŋǁʱ | ŋ!ʰ |  |  |
Lähde:
Ammunta kesäolympialaisissa 2020 – naisten 25 metrin pistooli

Naisten 25 metrin kilpailu pistoolissa Tokion olympialaisissa 2020 käydään Asakan ampumaradalla 29. – 30. heinäkuuta. Kilpailuun osallistuu 29 urheilijaa.
Karsinnat

Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.
Karsinnat > Olympiaturnaukseen päässeet maat

| Karsintatapa | Ajankohta | Paikat yhteensä | Maat |
| --- | --- | --- | --- |
| Isäntämaa |  | 1 |  Japani |
| MM-kilpailut 2018 | 31. elokuuta – 15. syyskuuta 2018 | 4 |  Kiinan tasavalta    Saksa    Ukraina    Venäjä |
| Amerikan-mestaruuskilpailut 2018 | 1. – 11. marraskuuta 2018 | 1 |  Yhdysvallat |
| ISSF World Cup   New Delhi | 20. – 28. helmikuuta 2019 | 2 |  Kiina    Unkari |
| ISSF World Cup   Peking | 23. huhtikuuta – 1. toukokuuta 2019 | 2 |  Bulgaria    Saksa |
| ISSF World Cup   München | 24. toukokuuta – 1. kesäkuuta 2019 | 2 |  Bulgaria    Intia |
| Euroopan kisat 2019 | 23. – 28. kesäkuuta 2019 | 1 |  Sveitsi |
| Pan-Amerikan kisat 2019 | 26. heinäkuuta – 11. elokuuta 2019 | 2 |  Ecuador    Yhdysvallat |
| ISSF World Cup   Rio de Janeiro | 26. elokuuta – 3. syyskuuta 2019 | 2 |  Etelä-Korea    Kiina |
| Euroopan-mestaruuskilpailut 2019 | 12. – 23. syyskuuta 2019 | 2 |  Ranska (2) |
| Oseanian-mestaruuskilpailut 2019 | 1. – 9. marraskuuta 2019 | 1 |  Australia |
| Aasian-mestaruuskilpailut 2019 | 3. – 11. marraskuuta 2019 | 4 |  Intia    Mongolia    Thaimaa (2) |
| Afrikan-mestaruuskilpailut 2019 | 17. – 25. marraskuuta 2019 | 1 |  Tunisia |
| Euroopan karsintaturnaus | 23. toukokuuta – 6. kesäkuuta 2021 | 1 |  Venäläiset olympiaurheilijat |
| ISSF Ranking | Toukokuu–kesäkuu 2021 | 1 |  Latvia |
| Kutsu |  | 1 |  Malta |
Osallistuvat urheilijat

Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Naisten 25 metrin pistoolissa raja on 555 pistettä.
| Maa | Paikat | Urheilijat |
| --- | --- | --- |
|  Australia | 1 |  |
|  Bulgaria | 2 |  |
|  Ecuador | 1 |  |
|  Etelä-Korea | 1 |  |
|  Intia | 2 |  |
|  Japani | 1 |  |
|  Kiina | 2 |  |
|  Kiinan tasavalta | 1 |  |
|  Mongolia | 1 |  |
|  Saksa | 2 |  |
|  Sveitsi | 1 |  |
|  Thaimaa | 2 |  |
|  Tunisia | 1 |  |
|  Unkari | 1 |  |
|  Ukraina | 1 |  |
|  Venäjä | 1 |  |
|  Yhdysvallat | 2 |  |
Kilpailu

Kilpailu alkaa karsinta-ammunnoilla. Karsinta-ammunnat on jaettu kahteen osaan: tarkkuus- ja nopeusosioon. Tarkkuusosiossa jokainen ampuja ampuu kuusi viiden laukauksen sarjaa viiden minuutin aikana. Nopeusosiossa laukaus on ammuttava kolmen sekunnin aikaikkunassa. Laukausten välillä on seitsemän sekunnin tauko. Yhden laukauksen maksimitulos on 10. Loppukilpailuun pääsee kahdeksan kilpailijaa. Loppukilpailu koostuu kymmenestä viiden laukauksen sarjasta. Loppukilpailussa ei myöskään lasketa pisteitä, vaan vain osumia. Osumaksi lasketaan laukaus, joka olisi tuottanut 10,2 tai enemmän pisteitä. Loppukilpailu alkaa neljällä viiden laukauksen sarjalla. Tämän jälkeen viimeisenä oleva kilpailija putoaa kilpailusta. Tämän jälkeen ammutaan yksi sarja kerrallaan siten, että viimeisenä ollut urheilija putoaa kilpailusta. Jos enemmän kuin yksi urheilija on putoamassa, ammutaan lisäsarja.
Kilpailu > Karsinta-ammunnat

| # | Urheilija | Kansalaisuus | Tulos |
| --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.:
Kilpailu > Loppukilpailu

| # | Urheilija | Kansalaisuus | 1> –4. | 5>  | 6>  | 7>  | 8>  | 9>  | 10>  | Kokonaistulos |
| --- | --- | --- | --- | --- | --- | --- | --- | --- | --- | --- |
1.: 
2.: 
| 3. |  |  |  |  |  |  |  |  | — |  |
| 4. |  |  |  |  |  |  |  | — | — |  |
| 5. |  |  |  |  |  |  | — | — | — |  |
| 6. |  |  |  |  |  | — | — | — | — |  |
| 7. |  |  |  |  | — | — | — | — | — |  |
| 8. |  |  |  | — | — | — | — | — | — |  |
Alan McManus

Alan McManus, 2014
Alan McManus (s. 21. tammikuuta 1971) on skotlantilainen uransa lopettanut snooker-ammattilainen, joka tunnetaan lempinimellä Angles. McManusin uran parhaat vuodet olivat 1993–2006, jolloin hän oli 16:n parhaan joukossa maailman rankinglistalla. McManus voitti urallaan kaksi ranking-turnausta ja kutsuturnauksen The Masters, joka pelataan vuosittain tammikuussa Lontoon Wembleyllä. McManus on myös urallaan tehnyt 219 yli sadan pisteen ylittävää lyöntisarjaa ammattilaisturnaustasolla  ja hänet tunnetaan ammattilaispiireissä taktisesti taitavana pelaajana.
Ura

Alan McManus aloitti ammattilaisuransa vuonna 1990 voitettuaan Scottish Amateur Championship -turnauksen.
Ura > Vakuuttava alku

McManusin ensimmäinen kausi (1990–1991) sujui vakuuttavasti, sillä ainoastaan kahdessa turnauksessa hän ei päässyt 64:n parhaan joukkoon. Stormseal UK Championship -turnauksessa hän eteni semifinaaliin, jossa hävisi maanmiehelleen Stephen Hendrylle, joka käytännössä hallitsi lajia koko 1990-luvun ajan. Mercantile Credit Classic -turnauksessa ja maailmanmestaruuskisoissa McManus eteni 16:n parhaan joukkoon. Kauden päätteeksi hän nousi rankinglistan 41. sijalle, ja hänet valittiin vuoden pelaajaksi (WBPSA Young Player of the Year 1991 ).
Ura > Top 16 pelaaja

Kaudella 1991–1992 Asian Open -turnauksessa McManus eteni finaaliin, jossa kuitenkin kuusikertainen maailmanmestari Steve Davis veti pidemmän korren. Maailmanmestaruuskisojen semifinaalissa tappio tuli Jimmy Whitelle. Kauden päätteeksi McManus nousi 16:n parhaan joukkoon rankinglistalla.
Kaudella 1992–1993 McManus saavutti jälleen finaalipaikan. Tämä tapahtui Regal Welsh Open -turnauksessa, jossa Ken Doherty voitti finaalin erin 9–7. Neljä semifinaalisijoitusta, mukaan lukien toinen peräkkäinen maailmanmestaruusturnauksessa, nostivat McManusin 10 parhaan joukkoon sijalle 6 rankinglistalla.
Ura > Masters-voittaja

Kaudella 1993–1994 McManus saavutti ensimmäisen turnausvoittonsa Benson & Hedges Masters -turnauksen finaalissa erin 9–8. Vastassa oli siihen mennessä viisi peräkkäistä voittoa ottanut Stephen Hendry. Hyvät suoritukset, mukaan lukien toinen peräkkäinen finaali Regal Welsh Openissa, pitivät McManusin sijalla 6 neljä peräkkäistä kautta.
Ura > Ranking-turnausvoittaja

Kaudella 1994–1995 McManus saavutti ensimmäisen ranking-turnausvoittonsa syksyllä 1994 Dubaissa pelatussa Dubai Duty Free Classic -turnauksessa. Tämän finaalissa hän voitti Peter Ebdonin erin 9–6. Vaikka kausi ei muuten sujunut aivan yhtä vahvasti, McManus piti listasijoituksensa voittonsa ansiosta kauden päätteeksi.
Kaudella 1995–1996 kolmen semifinaalisijoituksen lisäksi McManus voitti Thailand Masters -turnauksen keväällä 1996. Samana vuonna hän otti myös osaa World Cup -maajoukkuekilpailuun yhdessä Stephen Hendryn ja John Higginsin kanssa, ja he voittivat turnauksen.
Ura > Tasainen huippupelaaja

Kauden 1996–1997 aikana McManus saavutti muutamia semifinaali- ja neljännesfinaalipaikkoja ja hän putosi hieman rankinglistalla sijalle 10. Kaudella 1997–1998 McManus eteni semifinaaleihin ja listasijoitus oli kauden päätteeksi 8. Tällä sijalla hän pelasi kolme kautta, mutta ilman turnausvoittoja. Kaudella 1998–1999 hän saavutti kaksi finaalipaikkaa, mutta molemmissa tuli tappio Mark Williamsille: Irish Open -turnauksessa erin 4–9 ja Thailand Masters -turnauksessa erin 7–9. Vuoden 2002 LG Cup on toistaiseksi viimeinen turnaus, jossa McManus pelasi finaalissa. McManus pysytteli 16:n parhaan joukossa vuoteen 2006 asti, jolloin Marco Fu pudotti hänet ensimmäisellä kierroksella maailmanmestaruuskisoissa. Tämän jälkeen McManusin listasijoitukseksi tuli 19, eikä McManus ole onnistunut nousemaan takaisin eliittiin. Viimeisimmät kaudet McManus on pelannut listasijoilla 30–45. Uransa aikana McManus on ehtinyt tienata yli miljoona Englannin puntaa pelkästään turnauspalkintoina.
Turnausvoitot > Ranking-turnaukset

Dubai Classic 1994
Thailand Masters 1996
Turnausvoitot > Kutsuturnaukset

Masters 1994
Benson & Hedges Championship 1990
Turnausvoitot > Joukkuekilpailut

Nations Cup 2001
World Cup 1996
Tilastot

| 0 | 1 | 2 |
| --- | --- | --- |
 ALAN MCMANUS: 
| Ranking-turnausvoitot | 2 | 1994, 1996 |
| Ranking-turnausten finaalit | 6 | 1992, 1993, 1994, 1996, 1998, 1999, 2002 |
| Masters-voitot | 1 | 1994 |
| Korkein ranking-sijoitus | 6 | 1993-1997 |
| Suurin lyöntisarja | 143 | World Championship 1994 |
| Yli sadan pisteen lyöntisarjat | 219 |  |
Wikimedia Commonsissa on kuvia tai muita tiedostoja aiheesta .
Alan McManus, 2013
Ammunta kesäolympialaisissa 2020 – naisten 50 metrin kiväärin asentokilpailu

Naisten 50 metrin kiväärin asentokilpailu Tokion olympialaisissa 2020 käydään Asakan ampumaradalla 31. heinäkuuta. Kilpailuun osallistuu 29 urheilijaa.
Karsinnat

Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.